cyanic-selkie/wikianc huggingface dataset:
Monikirjaajat
Monikirjaajat (Polygraphus) on kovakuoriaisten lahkoon kuuluva kaarnakuoriaissuku. Sukuun kuuluvien lajien määrä on yli 100, mutta vaihtelee eri lähteissä.
Alppihiihto talviolympialaisissa 2010 – miesten syöksylasku
Kolmen parhaan laskijan aikaero oli pienin syöksylaskun olympiahistoriassa.
Katherine Waterston
Katherine Boyer Waterston (s. 3. maaliskuuta 1980 Westminster, Lontoo) on englantilais­syntyinen yhdys­valtalainen näyttelijä. Hänet tunnetaan muun muassa rooleistaan elo­kuvissa Inherent Vice (2014), Steve Jobs (2015) ja Ihme­otukset ja niiden olin­paikat (2016). Vuonna 2017 hän esiintyy elo­kuvassa Alien: Covenant.
Sähköstaattinen purkaus
Ominaisuudet
Staattisen varauksen purkautuminen kestää purkauspiirin resistanssista ja induktanssista riippuen alle nanosekunnista aina satoihin nanosekunteihin. Purkauksen hetkellinen virta voi olla varautuneen kappaleen kapasitanssista ja purkauspiiristä riippuen useita kymmeniä ampeereja. Varautuneiden laitteiden välillä purkautumisvirran huippu nousee helposti satoihin ampeereihin.
ESD:ltä suojautuminen
pienoiskuva|250x250px|Elektronisten komponenttien kuljetuksessa käytetty ESD-suojattu paketti ESD:ltä suojautuminen esimerkiksi elektroniikka-alan työskentelyssä tapahtuu pääasiassa johtamalla staattiset varaukset hallitusti maadoituksen tai varausta poistavan materiaalin kautta sähköjärjestelmän maatasoon. Varausta poistava materiaali tasoittaa varauksen kohtuullisessa ajassa, mutta ei kuitenkaan aiheuta haitallisia suurivirtaisia ja nopeita varauksien purkauksia. Varausta poistavan osittain johtavan materiaalin resistanssi on tyypillisesti 100 kΩ ja 1 GΩ välillä. Eristeiden pinta varautuu helposti ja aiheuttaa ympärilleen staattisen sähkökentän, joka puolestaan voi varata viereen tuotavan johteen. ESD-suojauksen periaatteena onkin poistaa eristävät materiaalit tai estää eristeestä lähtöisin olevan varausten kerääntyminen johtavan materiaalin avulla.
Tietokoneen sisäisiä komponentteja käsiteltäessä tulisi ottaa sähköstaattiset purkaukset huomioon, koska komponentteja ei yleensä ole erikseen ESD:ltä suojattu. Ihmiskeho on hyvä johdin, joten se kerää sähköisiä varauksia. Ennen tietokoneen sisäisiin osiin koskemista, varaus tulisi purkaa koskettamalla maadoitettua johtavaa pintaa, esimerkiksi tietokoneen metallirunkoa tai lämpöpatteria. Piirilevyjä kannattaa kuitenkin käsitellä varoen pitämällä niitä kiinni reunoista ja välttää komponenttien johtimien koskemista. Muita keinoja välttää staattisen varauksen syntyminen, on tehdä asennus seisten kovalla alustalla, sillä istuen staattinen varaus syntyy helpommin. Myös korut ja tietokoneen lisälaitteet on syytä poistaa. Asennusta ei myöskään ole syytä tehdä ukkosella.
Raleigh-luokka (LPD)
Raleigh-luokka oli Yhdysvaltain laivaston kolmen 1960-luvulla valmistetun aluksen muodostama maihinnousualusluokka.
Kung Fu Panda 2
Juoni
Kauan sitten lordi Shen (Gary Oldman), Kiinan Gongmenin kaupunkia hallinnoineen riikinkukkoklaanin perijä, ryhtyi kehittelemään ilotulitteista asetta voidakseen hallita koko maata. Kun Shen sai kuulla hovin vuohiennustajalta (Michelle Yeoh), että ”mustavalkoinen soturi” tulisi eräänä päivänä päihittämään hänet, Shen uskoi ennustajan tarkoittavan isopandoja. Niinpä hän käski hävittää kaikki isopandat välttääkseen ennustuksen. Shenin vanhemmat kauhistuivat poikansa hirmutekoa ja karkottivat tämän. Shen vannoi vanhemmilleen kostoa.
Vilma Tihilä
Vilma Tihilä (s. 1991) on suomalainen elokuva- ja näyttämöohjaaja, koreografi ja tanssija. Tihilä on työssään erikoistunut tanssielokuvaan ja monitaiteellisiin näyttämöteoksiin yhdistäen teoksissaan nykytanssia, fyysistä teatteria ja uutta musiikkia. Koulutukseltaan hän on tanssielokuvan maisteri ja tanssija.
Kung Fu Panda 2
Juoni
Po palaa Gongmenin kaupunkiin pelastaakseen Viisikon ja estääkseen Sheniä valloittamasta Kiinaa. Seuraa taistelu (johon myös Härkä ja Krokotiili liittyvät Shifun kannustuksesta), jonka he näyttävät häviävän, mutta sitten Po käyttää saavuttamaansa sisäistä rauhaa hyväkseen torjuakseen Shenin ampuman kanuunankuulan ja heittääkseen ne takaisin tämän laivastoa päin. Shen huomaa Pon olevan ennustettu "mustavalkoinen soturi" ja käskee ampumaan kanuunoillaan Pon, joka kuitenkin onnistuu torjumaan kaikki kanuunankuulat ja heittämään ne Shenin laivastoa päin tuhoten sen. Po menee Shenin luokse ja kehottaa tätä päästämään irti omasta menneisyydestään, mutta Shen kieltäytyy ja hyökkää Pon kimppuun. Shen kuitenkin katkaisee vahingossa viimeistä kanuunaa pitelevät köydet, minkä seurauksena kanuuna kaatuu hänen päälleen murskaten hänet kuoliaaksi. Po on jälleen kerran tuonut rauhan niin laaksoon kuin Shifun mieleenkin. Voittoisa Po palaa Rauhanlaaksoon ja tapaa jälleen Pingin. Hän julistaa lempeästi, että Ping on hänen todellinen isänsä. Samaan aikaan Pon biologinen isän (Fred Tatasciore) nähdään asuvan kaukaisessa ja salaisessa kylässä yhdessä muiden Shenin joukoilta säästyneiden isopandojen kanssa. Pon isä vaistoaa, että hänen poikansa on yhä elossa.
Iso-Karvia
Vedenlaatu
Järven vedenlaatua on tutkittu ainakin vuosina 1972, 1977, 1994 ja 1995. Koska Iso-Karvia on Lylyjärvien valuma-alueen latvajärviä, on sen valuma-alue pieni ja sen vesi vahtuu hitaasti. Valuma-alueella on kuitenkin pinta-alana vain vähän metsämaata ja siksi vesi on väritöntä ja kirkasta. Vesi on hapanta, sillä veden happamuustaso vaihtelee pH 5,8–6,0, mutta toisaalta veden puskurikyky happamoitumista vastaan on kohtuullinen. Järven happitilanne on erittäin hyvä eikä lämpötilakerrostumisen aikana esiinny alusvedessäkään happivajetta. Veden ravinnetasot ovat karun järven tasolla. Kokonaisfosforipitoisuus on ollut vain 6 mikrogrammaa litrassa eli hyvin alhainen. Levämäärät ovat olleet pienet ja veden näkösyvyys on välillä jopa 5 metriä. Järven virkistyskelpoisuus ja samalla vedenlaatu ovat erinomaiset.
Reunustäplämittari
Ravintokasvi
Toukka elää lehtipuilla, etenkin pajuilla (Salix), poppeleilla (Populus) ja koivuilla (Betula).
Lentäjien juhannus
2007
Maanäyttelyssä esiintyjinä olivat mm. Ranskan Ilmavoimien C 160 Transall ja Falcon 50, Suomen Ilmavoimien Valmet L-90TP Redigo ja MiG 21 Bis, Suomen maavoimien Mi-8 ja Suomen Ilmailuopiston BE300 KingAir.
Mehiläissyöjät
Levinneisyys ja elinympäristö
Mehiläissyöjät elävät yleensä kosteikkojen lähistöllä. Niitä tavataan Afrikan, Aasian, Euroopan ja Australian trooppisissa ja subtrooppisissa osissa.
Nikolai Golitsyn
Nikolai Dmitrijevitš Golitsyn (12. huhtikuuta (J: 31. maaliskuuta) 1850 Poretšje, Moskovan kuvernementti, Venäjän keisarikunta – 2. heinäkuuta 1925 Leningrad, Neuvostoliitto) oli venäläinen ruhtinas ja virkamies, joka toimi Venäjän keisarikunnan viimeisenä pääministerinä ennen helmikuun vallankumousta tammikuusta maaliskuuhun 1917.
Massive Attack
Historia
Massive Attack on esiintynyt Suomessa Ruisrockissa 1999, Provinssirockissa 2003 ja syksyllä 2009, Pori Jazzissa 2010, sekä Flow Festivalilla elokuussa 2016.
Ummikot ulkomailla
Ummikot ulkomailla on 19. tammikuuta 2016 Nelonen-kanavalla alkanut tositelevisiohjelma, jossa seurataan ensimmäiselle ulkomaanreissuille lähteviä suomalaisia. Juontajana toimii Sara Sieppi. Toinen tuotantokausi alkoi 21. syyskuuta 2016 Jim-kanavalla, ja sitä juonsi Jukka Rasila.
Ohjelmassa on matkustettu Alankomaissa, Britanniassa, Espanjassa, Irlannissa, Italiassa, Itävallassa, Kreikassa, Kroatiassa, Latviassa, Luxemburgissa, Puolassa, Ranskassa, Saksassa, Tanskassa, Tšekissä, Turkissa ja Unkarissa.
Kuusijärvi (Orivesi)
Kuusijärvi on Pirkanmaalla Orivedellä ja Kuhmoisissa sijaitseva järvi.
Historiaa
Vuoden 1855−1856 Kalmbergin kartastossa Pitkäveden vedenpinta oli nykyistä korkeammalla. Kuusijärvi oli Pitkäveden eräs lahti, mutta myöhemmin järvellä toimitettu järvenlasku laski pintaa niin paljon, että Kuusijärvi kuroutui erilleen. Kuusijärvi on verrattain nuorin järvi, mutta järvenlaskun ajankohtaa ei tätä kirjoitettaessa tiedetä.
Corentin Tolisso
Saavutukset
FC Bayern München
Trifenyylitinahydroksidi
Valmistus ja käyttö
Trifenyylitinahydroksidia valmistetaan hydrolysoimalla trifenyylitinakloridia emäksen esimerkiksi natriumhydroksidin avulla. Trifenyylitinahydroksidiä käytetään maataloudessa sienimyrkkynä muun muassa peruna-, porkkana-, sokerijuurikas- ja pekaanipähkinäviljelmillä. Aine levitetään jauheena tai liuoksena. Trifenyylitinahydroksidi on hyväksytty torjunta-aineena Yhdysvalloissa. Euroopan unionin alueella yhdisteen käyttö kiellettiin vuonna 2002.
Kaikki synnit
Toinen tuotantokausi
Toisella tuotantokaudella kuullaan myös Samuli Putron tekemää musiikkia.
Ensimmäinen tuotantokausi
Kaikki synnit -sarjan käsikirjoittajat Mika Ronkainen ja Venla Aakko palkittiin pohjoismaisen elokuvafestivaalin, Göteborgin elokuvajuhlien, kilpailussa parhaasta TV-draaman käsikirjoituksesta tammikuussa 2019. Palkinto oli suuruudeltaan 20 000 euroa. Sarjan ensimmäinen kausi oli myös ehdolla parhaaksi kansainväliseksi sarjaksi Zürichin elokuvafestivaaleilla lokakuussa 2019.
Sotilaspartiohiihto talviolympialaisissa 1948
Vuoden 1948 talviolympialaisissa järjestettiin sotilaspartiohiihto näytöslajina Sankt Moritz'ssa, Sveitsissä. Jokaisesta osumasta vähennettiin yksi minuutti joukkueen tuloksesta. Joukkueita oli kahdeksan. Tapahtuma käytiin 8. helmikuuta 1948.
West New York
Väestö
Kunnan asukasluku oli vuoden 2010 väestönlaskennan mukaan 49 708 ja vuoden 2019 arvion mukaan 52 723. Kunnan asukkaista 60,3 % oli taustaltaan valkoisia (latinot pois lukien 13,9 %), 3,4 % afroamerikkalaisia, 76,4 % latinoja mistä tahansa rodusta ja 6,2 % aasialaisia. 83 % kunnan asukkaista puhui kotonaan jotakin muuta kieltä kuin englantia ja 61,1 % kunnan asukkaista oli syntynyt ulkomailla.
Pitkävesi (Kuhmoinen)
Maantietoa
Järven rantaviivan pituus on 49,8 kilometriä, mutta osa siitä kuuluu saarille. Sen rannat ovat pääosin metsämaata, mutta peltomaata löytyy Pitkänvedenkulmalla, Päijälässä ja Ottelessa. Asutus on haja-asutusta, joka on tiheintä edellä mainituissa kylissä. Rannoille on rakennettu runsaasti vapaa-ajan asuntoja. Niille tulee tiet koillisrantaa seuraavalta yhdystieltä 3282, yhdystieltä 16975 ja Ottelesta Liehunrantaan haarautuvalta kylätieltä, Mattilankylältä Löytäneelle kulkevalta tieltä ja Pitkänvedenkulmalle tulevalta tieltä. Oriveden ja Kuhmoisten kuntaraja ylittää järven kahdesti niin, että pääosa Ottelesta ja pitkän lahden pohjukka kuuluvat Oriveteen ja muu osa järvestä Kuhmoisiin.
Vesistösuhteet
Järven laskujoki on Haanjoki, joka virtaa Vinkiänjärven (16 ha) läpi Luukkaanjokeen, joka vaihtaa nimeään Myllykulman koskessa Pääsylänjokeen. Tämän nimisenä se laskee Koljonselän Huhkaimenselkään.
Alexander Maximilian Lindebäck
Luutnantiksi Lindebäck ylennettiin 1872 ja siirrettiin seuraavana vuonna palvelukseen Itämeren laivastoon. Alikapteeniksi ylennettynä hänestä tuli vanhempi mekaanikko korvetti Bajanille 1877. Hän osallistui 1880–1883 vanhempana mekaanikkona risteilijä Zabijakan Kaukoidän matkalle, jonka aikana vuonna 1882 hänet ylennettiin kapteeniksi. Vanhemman mekaanikon arvo Lindebäckille myönnettiin 1886. Hänet nimitettiin Kronstadtin sataman vanhemmaksi mekaanikkoinsinööriksi 1888, mutta komennettiin seuraavana vuonna palvelukseen Venäjän Tyynenmeren laivaston esikuntaan, jolloin hänet myös ylennettiin everstiksi ja korotettiin laivaston insinöörimekaanikkokunnan lippukomentajaksi. Lindebäck nimitettiin 1889 Tyynenmeren eskaaderin komentajan esikunnan insinöörimekaanikoksi, mutta hänet siirrettiin 1893 Kronstadtin sataman yli-insinöörimekaanikoksi. Venäjän–Japanin sodan alussa vuonna 1904 Lindebäck komennettiin Kaukoidän käskynhaltijan esikuntaan insinöörimekaanikkokunnan lippumiehenä. Kenraalimajuriksi hänet ylennettiin tammikuussa 1905, sodan lopuuttua hänestä tuli lippumies Itämeren laivaston insinöörimekaanikkokuntaan toukokuussa 1905. Lindebäck sai eron Venäjän laivaston palveluksesta kenraaliluutnanttina syyskuussa 1906.
Ida Tuomainen
Kveenikulttuurin puolustajana
Ida Tuomainen jäi taloon Alf-veljensä kanssa, kun heidän vanhempansa olivat kuolleet. Ida kävi Eliseussenin kauppakoulun, ja hän oli Vesisaaren kirjakaupan kauppa-apulaisena vuodet 1935–1941. Toisen maailmansodan jälkeen Tuomainen työskenteli kirjanpitäjänä muun muassa Vesisaaren merkittävämmän kauppiaan H. F. Esbensenin palveluksessa. Hän oli vastuussa myös kotitilansa talonpidosta, sillä tilalla harjoitettiin karjanhoitoa. Alf-veli teki paljon kyytitöitä.
Valsgärden kalmisto
Kalmisto
Kalmistoalueen maanpäällisiä rakenteita näkyi runsaasti jo ennen ensimmäisten kaivauksien aloittamista. Harjulla erottui erillisiä maakumpuja ja kivilatomuksia, joiden reunakivetykset muodostivat pyöreitä, nelikulmaisia tai epäsäännöllisiä asetelmia. Reunakivetyksen sisäpuoli oli usein kivetty täyteen. Kuopparivistöt muodostivat erikoisen, laivalatomusta muistuttavan kuvion. Hautakammioiden romahdettua oli syntynyt kuoppia, joiden alla oli hauta-antimia ja vainajan jäännöksiä. Myös venehautauksien painumisesta syntyneet pitkittäiset, veneen muotoiset painaumat erottuivat maastosta helposti ja muodostivat pitkiä rinnakkaisten kuoppien rivejä. Harjun poikki kulkee raivattu ja tasoitettu tie. Sen arvellaan olevan peräisin rautakauden alkupuoliskolta. Myöhemmin harjuun kaivettiin neljä hiekkakuoppaa erään maatilan käyttöön. Niiden vuoksi on ilmeisesti tuhoutunut monta hautaa.
Valsgärden laivalatomus
Eräs harjun rakennelmista on pieni laivalatomus, jota ei ole rakennettu kivistä, kuten yleensä. Laivalatomuksesta vihjaavat vain 14 säännöllisesti sijaitsevaa kuoppaa, ja myös latomuksen keskellä on kuoppa, joka saattaa kuulua muodostelmaan. Kivet on voitu poistaa myöhemmin, kuten Itämeren alueen laivalatomuksissa on joskus havaittu. Toinen vaihtoehto on, että kivet on korvattu puisilla pylväillä, jotka ovat sittemmin lahonneet.
Hololive Production
Ura
Oozoran Youtube-tili tehtiin 22. elokuuta 2018 ja hänen ensiesiintymisensä oli 16. syyskuuta 2018. Hän saavutti kymmenentuhatta tilaajaa hieman yli kuukausi ensiesiintymisensä jälkeen 18. joulukuuta 2018 ja rikkoi sadantuhannen tilaajan rajan 22. lokakuuta 2019.
Jäärausku
Jäärausku (Amblyraja hyperborea) on rauskujen (Rajidae) heimoon kuuluva arktisissa merivesissä elävä kalalaji.
Caroline Dolehide
Caroline Dolehide (s. 5. syyskuuta 1998 Hinsdale, Illinois) on yhdysvaltalainen tennispelaaja. Hän on sijoittunut parhaimmillaan kaksinpelissä WTA-listan sijalle 120 huhtikuussa 2018. Nelinpelissä hän on ollut parhaimmillaan sijalla 99 marraskuussa 2017. Dolehide pelasi grand slam -turnauksen pääsarjassa ensimmäisen kerran Ranskan avoimissa 2018.
Chikako Nakayama
Nakayama pelasi MM-kisoissa 2003 nelinpelissä ja sekanelinpelissä. Hän pääsi tuolloin nelinpelissä Keiko Yoshitomin kanssa kolmannelle kierrokselle ja putosi sekanelinpelissä Norio Imain parina toisella kierroksella heidän hävittyään indonesialaisille Eny Widowatille ja Anggun Nugroholle. Nakayama ja Yoshitomi osallistuivat myös vuoden 2004 Aasian-mestaruuskilpailuihin, joissa he hävisivät toisella kierroksella Thaimaan Sathinee Chankrachangwongille ja Saralee Thungthongkamille. Sama pari piinasi heitä myös Ateenan olympialaisissa, joissa Cankrachangwong ja Thungthongkam pudottivat japanilaiset erin 2–0.
Uuden-Englannin dominio
Mainion vallankumouksen jälkeen vuonna 1689 bostonilaiset vangitsivat kuninkaallisen kuvernöörin ja lopettivat näin Uuden-Englannin dominion de facto.
Suomen tieverkon historia
Ruotsin ja Venäjän vallan aika
Vanhin kirjallinen lähde Suomen tieverkosta on kuningas Kustaa Vaasan sihteerin Jaakko Teitin vuosina 1555–1556 laatima luettelo yleisten teiden varsilla olevista tiloista, joihin kuningas aikoi asettaa voutejaan. Luetteloon sisältyivät vain tärkeimmät maantiet, joihin kuului myös "yleinen tie Viipurista Uudenmaan kautta meren puolta Turkuun" eli Suuri Rantatie. Luettelon perusteella on voitu laatia kartta Suomen 1500-luvun pääteistä.
20 Golden Greats (The Kinksin albumi)
20 Golden Greats on The Kinksin syyskuussa 1978 julkaistu kokoelma-albumi. Materiaali koostuu vuosilta 1964–1970, jolloin yhtye levytti Pye Recordsille. Albumi oli yhtyeen ensimmäinen brittilistalle noussut levy sitten vuoden 1971 Golden Hour of The Kinksin.
Theodor Wiegand
thumb|200px|Theodor Wiegand [[Ateenassa 1901.]]
Raúl González
Raúl González on seuraavien henkilöiden nimi:
Päät (pienoisromaani)
Teos on voittanut Hayakawa-palkinnon 1996.
Joseph Lamb
Musiikillinen ura
Lamb kuoli sydänkohtaukseen Brooklynissä, New Yorkissa 3. syyskuuta 1960. Hänet haudattiin Immaculate Conceptionin hautausmaalle, Montclairissa, New Jerseyssä.
Matti Hana
Ura
Ensimmäisellä kokonaisella SM-liigakaudellaan 2002–2003 Hana teki 54 runkosarjaottelussa kaksi syöttöpistettä. Hän käytti sopimuksessaan olleen option ja jatkoi joukkueessa myös kaudella 2003–2004. Hana aloitti myös kauden 2004–2005 SaiPassa, mutta hän ei pelannut joukkueessa ensimmäistäkään runkosarjaottelua, kunnes Hana vuokrattiin syyskuun 2004 lopulla loppukaudeksi sarjatasoa alemmas Mestis-joukkue Järvenpään Haukkoihin. Hän teki siellä 24 runkosarjaottelussa seitsemän syöttöpistettä ja keräsi peräti 116 jäähyminuuttia, joilla Hana sijoittui Mestiksen jäähypörssissä toiseksi Kiekko-Vantaan Patrik Lostedtin jälkeen. Siirtorajan kynnyksellä, helmikuussa 2005 hän palasi SM-liigaan ja siirtyi loppukaudeksi Pelicansiin. Hana pelasi siellä 13 ottelua ilman tehopisteitä.
Marraskuussa 2008 Hana palasi Suomeen ja siirtyi try-outille Kajaanin Hokkiin. Hän sai tammikuussa 2009 loppukauden 2008–2009 kattavan sopimuksen. Hana onnistui tekemään kauden aikana ensimmäisen maalinsa miesten peleissä Suomessa. Ennen tätä hänellä oli takanaan jo yli 200 ottelua SM-liigassa ja Mestiksessä. Yhteensä Hana teki kauden aikana runkosarjassa 24 ottelussa tehot 1+7=8. Kaudeksi 2009–2010 hän palasi KooKoohon, jossa Hana teki syyskaudella 2009 24 ottelussa tehot 4+4=8. Hänen roolinsa kuitenkin pieneni joukkueen valmentajavaihdoksen myötä, joten Hana ja KooKoo purkivat sopimuksensa yhteisymmärryksessä joulukuussa 2009. Hän löysi kuitenkin uuden joukkueen jo päivää myöhemmin, kun Hana palasi loppukauden kattavalla sopimuksella Hokkiin.
Clarice Starling
Vaikka Jodie Foster voittikin Uhrilampaissa roolistaan Clarice Starlingina parhaan naispääosan Oscar-palkinnon, hän kieltäytyi esittämästä Claricea jatko-osassa Hannibal. Hannibal Lecteriä esittänyt Anthony Hopkins suositteli Julianne Moorea esittämään Claricea elokuvassa Hannibal.
Intiankyttyrädelfiini
Intiankyttyrädelfiini (Sousa chinensis) on ryhädelfiineihin kuuluva delfiinilaji, joka elää Kaakkois-Aasiassa. Nisäkäsnimistötoimikunnan ehdotus lajin uudeksi suomenkieliseksi nimeksi on kyttyrädelfiini. Intiankyttyrädelfiinin uhanalaisuusluokitus on vaarantunut. Intiankyttyrädelfiini on joskus väritykseltään vaaleanpunainen. Sillä on yksi sukulaislaji, afrikankyttyrädelfiini (Sousa teuszii).
Jänönvihma
Elinympäristö
thumb|240px|Palkohedelmiä kantava pensas. Jänönvihma menestyy lauhkealla ja osin myös subtrooppisella vyöhykkeellä, lievästi mantereisissa olosuhteissa. Se kasvaa yleensä hiekkaisella maaperällä ja aurinkoisilla paikoilla.
Noale
Noale on kunta Pohjois-Italiassa Venetsian metropolikaupungissa Veneton alueella.
Nähtävyyksiä
Kaupungin keskustassa on Tempestan linnan (Rocca dei Tempesta) rauniot. Linnan rakensi Tempestan perhe 1200-luvulla. Lisäksi kaupungin muurista on jäljellä kaksi porttia, Torre delle Campane ja Torre dell'Orologio.
Kuoksenjärvi
Maantietoa
Järven pinta-ala on 261 hehtaaria eli 2,6 neliökilometriä ja se on 4,0 kilometriä pitkä ja 2,2 kilometriä leveä. Se sijaitsee metsäalueella Pukaranjärven ja Pitkäjärven välissä. Sen jakaa osiin kolme niemeä, joista Hirviniemi on 1,8 kilometriä pitkä ja noin 400 metriä leveä. Niemen eteläpuolelle jää niemen kanssa yhtä pitkä ja leveä Hirvilahti. Niemen pohjoispuolelle jää 3,2 kilometriä pitkä, mutta niemen kanssa yhtä leveä lahtimainen järvenosa. Sen pohjukkaa kutsutaan Kylmälahdeksi. Järven länsirannasta työntyy vastakkaiseen suuntaan 650 metriä pitkä Narusniemi, jonka eteläpuolella sijaitsee suojaisa Naruspohja. Tämän niemen vieressä on pohjoiseen työntyvä lyhyt Majaniemi, joka suojaa etelään työntyvää Koselahtea, joka muuttuu lopussa laskujoen luusuaksi.
Järvellä on kartan mukaan 15 saarta. Suurin saari on Hirvisaari, joka on 250 metriä pitkä, 160 metriä leveä ja jonka pinta-ala on 2,8 hehtaaria. Sen vieressä on toinen Hirvisaari, joka on saman kokoinen kuin Kylmälahdella sijaitseva toinen nimetön saari. Kylmälahdella on kaksi saarta, Hirvilahdella kolme, länsirannan tuntumassa kolme saarta ja Naurusniemen ja Majaniemen lähellä Kuivasaari, Kalliosaari sekä kaksi pientä saarta.
Andrei Nelidov
pienoiskuva|Andrei Nelidov Andrei Nelidov (Андре́й Вита́льевич Нели́дов) (s. 12. kesäkuuta 1957 Leningrad) on Karjalan tasavallan entinen päämies. Hän aloitti virassaan kesäkuussa 2010 Sergei Katanandovin seuraajana, mutta erosi toukokuussa 2012.
Drilli
Drilli (Mandrillus leucophaeus) on paviaanien ja mandrillin sukuinen sademetsissä elävä apina.
Elinympäristö
Drillit elävät sademetsissä noin 25 eläimen laumoissa.
Schwyz
Schwyz on
Tatra T5
Tatra T5 voi tarkoittaa:
Kuusilmä
Kuusilmää tavataan Saint Lawrence-joessa, Suurissa järvissä Yläjärveä lukuun ottamatta, Mississippi-joen ja Hudsoninlahden altaissa Quebecistä Albertaan, etelään Louisianaan sekä Mobile Baystä Alabamasta Pontchartrain-järvelle Louisianaan. Kuusilmästä on olemassa paljon osapopulaatioita. Lajin yksilöiden kokonaislukumäärää ei ole arvioitu, mutta sen tiedetään olevan suuri. Kuusilmä on paikoin yleinen. Viimeisen kymmenen vuoden tai kolmen sukupolven aikana populaatioiden kehitys on todennäköisesti ollut suhteellisen vakaata. Kuusilmä elää keskisuurten ja suurten jokien syvissä altaissa ja suvannoissa sekä toisiinsa yhteydessä olevissa puhtaan veden järvissä ja tekojärvissä. Sitä esiintyy usein virtaamattomissa vesissä, mutta se ruokailee pääosin nopeasti virtaavassa vedessä.
Särkijärvi (Kuhmoinen, Kylämä)
Vesistösuhteet
Särkijärven laskuoja lähtee sen länsipäästä Heretynlahdelta ja se virtaa ensin etelään Heretynlammiin (3 ha) ja siitä länteen Pitkäjärven Toijanlahteen.
Toyota Tercel
Ensimmäinen sukupolvi (AL10 / AL11 / AL12) (1978 - 1982)
Vuonna 1981 Tercel koki pienen ns. "kasvojenkohotuksen" (eng. facelift), jossa auton keulaa muutettiin hieman viistommaksi sekä maski vaihdettiin kulmikkaampaan. Myös parkkivalot siirtyivät etupuskurista vilkkujen rinnalta ajovalojen viereen. Lokasuojien sivuvilkut vaihdettiin pienempiin ja kulmikkaampiin. Samalla myös varustelutasoa parannettiin; mittaristo vaihdettiin modernimpaan, takaluukun pystyi nyt avaamaan sisältä etuistuimen vasemmalta puolelta vaijerin välityksellä, lämmityslaitteesta johdettiin lämminilmakanavat takapenkkiläisten jalkotiloihin, sekä hansikaslokeron alle kojelautaan tuli ylinmääräinen säilytystila, josta oli alun perin ollut hieman puutetta. Tämän varustelutason Terceliä myytiin lisänimellä Deluxe.
Toinen sukupolvi (AL20 / AL21 / AL25) (1982 - 1986)
Nelivetoversiossa oli moottorina 1,5 litrainen 3A, joka oli rakenteeltaan sekä ulkonäöltään huomattavasti samankaltainen kuin 2A. Suurempi iskutilavuus oli saatu aikaan kasvattamalla iskunpituutta 6,5mm sekä sylintereiden halkaisijaa 1,5mm verran. Puristussuhde oli 9.0:1. Sisusta oli melko pitkälle samankaltainen viistoperäisen kanssa, lukuun ottamatta ylinmääräistä mittaristoa keskellä kojelautaa, jossa oli suuri nelivedon merkkivalo ja klinometri, joka osoitti auton pituus- ja poikittaiskallistuman. Tercelin neliveto oli käsin kytkettävää tyyppiä, normaalisti ilman nelivetoa auto oli etuvetoinen. Nelivedon kytkentävipu sijaitsi vaihdekepin takana, ja nelivedon pystyi kytkemään ajon aikana. Neliveto Tercelissä oli 6-vaihteinen manuaalivaihteisto, jossa oli normaalin viiden vaihteen lisäksi erittäin matala vaihde joka oli tarkoitettu hyvin pieniin nopeuksiin esimerkiksi liukkaissa tai hankalakulkuisissa paikoissa. Matalan vaihteen sai kytkettyä päälle vain kun neliveto oli käytössä. Nelivetomalli oli rakennettu Toyotan muiden mallien osista. Etuakseli, moottori ja etuvetojärjestelmä oli tavallisesta Tercelistä ja taka-akseli Corollasta. Tercelin jousitus oli kohtalaisen jämäkkä, jolla oli pyritty löytämään kompromissi normaalin ajon, suuren kuorman ja huonojen teiden välille. Neliveto vakautti auton kulkua huomattavasti, vaikkakin kiinteän nelivedon takia auto oli normaalisti tarkoitettu ajettavaksi pelkällä etuvedolla, ja neliveto kytkettäväksi vasta, kun olosuhteet sitä vaativat. Joillain markkinoilla tätä farmarimallia sai myös pelkällä etuvedolla varustettuna, sekä nelivetoisena automaattina. Automaattimallissa nelivedon kytkentä tapahtuu sähköisesti. Viistoperäiseen Terceliin verrattuna nelivetomallin polttoaineen kulutus oli hieman suurempi, johtuen auton suuremmasta painosta, nelivedon voimansiirrosta, sekä moottorin alhaisemmasta viritysasteesta (mm. alhaisempi puristussuhde).
Kolmas sukupolvi (EL30 / EL31) (1987 - 1990)
Vuosimalliin 1990 3E moottoriin lisättiin polttoaineen suihkutus, ja sekä teho että vääntö nousivat (tosin maksimivääntö saavutetaan jälleen entistä korkeammalla kierrosluvulla) ja polttoainetaloudellisuus parani entisestään. 5-ovisen hatchbackin ja farmarin valmistus lopetettiin samana vuonna, ja jäljelle jäivät 3-ovinen hatchback ja 2-ovinen coupé. Myös nelivetojärjestelmän valmistus lopetettiin ja Tercel oli etuvetoinen siitä lähtien.
Viides sukupolvi (EL50 / EL51 / EL53) (1995 - 1999)
Uusi 5E-FE moottori oli 1.5 -litrainen ja 16-venttiilinen DOHC-moottori, ja se tarjosi tehoa 93 hevosvoimaa sekä kulutti vähemmän polttoainetta kuin edeltäjänsä. Polttoaineen suihkutuksen lisäksi moottorin sytytys oli nyt virranjakajaton, jossa kolmannen ja neljännen sylinterin sytytystulpilla oli omat sytytyspuolansa tulppien yläpuolella venttiilikopassa, ja ko. puolista lähti sytytysjohdot ensimmäiselle ja toiselle tulpalle. Uuden moottorin maksimivääntö saavutetaan jälleen alemmalla kierrosluvulla kuin edeltäjissään.
Tony Thompson (nyrkkeilijä)
Tappiosta toivuttuaan Thompson jatkoi uraansa. Vastustajien taso koheni hitaasti ja vuonna 2006 sitkeä työ palkittiin tasokkaammilla otteluilla. Vuonna 2006 Thompson voitti kaikin tuomariäänin Dominick Guinnin täydet erät kestäneessä kamppailussa. Vuonna 2007 Thompson voitti kaikin tuomariäänin Timor Ibragimovin ja tyrmäsi WBO-liiton haastajaottelussa Luan Krasniqin. Tämän jälkeen Thompson raivasi tieltään heikon Cliff Couserin pitäen tämän jälkeen lähes vuoden ottelutauon. Vuonna 2008 Thompson pääsi WBO-liiton titteliotteluun ukrainalaista Volodymyr Klytškoa vastaan. Thompson hallitsi ottelun alkua ja sai kokoisensa Klytškon ajoittain pahoihin vaikeuksiin mutta romahti henkisesti ottelun edetessä pidemmälle ja tuli tyrmätyksi näyttävästi 11. erässä.
Culex lasiopalpis
Culex lasiopalpis on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Sirivanakarn vuonna 1977. Lajia tavataan Sri Lankasta ja Intiasta. Sillä ei ole alalajeja.
Laukaus pimeässä
Juoni
Clouseau tutkii rikkaan pariisilaisen teollisuuspohatan kartanossa sattuvia salaperäisiä murhia. Murhien pääepäiltynä on kartanon sisäkkö, Maria Gambrelli (Elke Sommer), johon Clouseau ihastuu vieden hänet muun muassa illalliselle. Clouseau puolustaa itsepintaisesti Gambrellia vakuuttaen tämän syyttömyyttä ja keksien erilaisia, toistaan oudompia tempauksia vapauttaakseen Gambrellin, mikä saa Clouseauta syvästi vihaavan ylikomisario Dreyfusin hulluuden partaalle.
Adrien Manglard
Elämänvaiheet
Adrien Manglard syntyi Lyonin kaupungissa Ranskan kuningaskunnassa 10. maaliskuuta 1695. Hän oli Edmond (kutsumanimeltään Aimé) Manglardin ja Catherine Rose du Perrierin (myös Dupérier) esikoinen. Adrien Manglard kastettiin Saint-Vincentin kirkossa 12. maaliskuuta 1695.
Repaleinen sumupilvi
Repaleisia sumupilviä syntyy usein myös poudalla sumupilven hajotessa tuulessa tai sumun hälvetessä.
Adrien Manglard
Elämänvaiheet
Vuonna 1722 Manglard oli saavuttanut todennäköisesti jo hieman mainetta mainetta Roomassa. 1720-luvun puolivälistä lähtien hän alkoi saada merkittäviä tilauksia. Hän aloitti työskentelyn Savoijin ruhtinaskunnalle, jolle hän lähetti kaksi maalausta vuonna 1726. Manglardin asiakkaita oli myös esimerkiksi Savoijin herttua ja Piemonten kuningas Victor Amadeus II, joka osti häneltä kaksi maalausta vuonna 1726. Pelkästään Parman herttua Filip tilasi Manglardilta yli 140 maalausta palatseihinsa. Manglard oli myös tärkeimpien roomalaisten perheiden Colonnien, Orsinien, Rondanien, Rospigliosien ja Chigien suosiossa. Chigin perheelle Manglard maalasi freskot kahteen huoneeseen Palazzo Chigissä, joka on nykyisin Italian pääministerin virallinen asuinpaikka.
Ágioi Theódoroi (saari)
Historia
Venetsialaiset kutsuivat saarta nimellä San Todaro tai San Theodoro. Venetsialaiset rakensivat Kreetaa hallitessaan Ágioi Theódoroin korkeimmalle paikalle monikulmaisen Turluru-nimisen linnoituksen vuonna 1574, sillä he pelkäsivät osmanien maihinnousua Kreetalle. Myös alemmaksi saarelle rakennettiin monikulmainen pienempi San Theodoro -niminen linnoitus. Yhteensä linnoituksille tuli hintaa noin 21 500 dukaattia, mikä oli suuri rahasumma tuohon aikaan. Linnoitusten päällikkö asui yhdessä 70 aseistetun miehensä kanssa saarella pysyvästi, ja he vartioivat Plataniáksen rannikkoa. Linnoituksen miehet eivät kuitenkaan pärjänneet osmaneille, jotka nousivat maihin 13. kesäkuuta 1645 Kreetalle. Linnoituksen päällikkö esitti osmaneille antautuvansa ja avasi heille portit. Kun osmaneita oli porttien sisäpuolella runsaasti, puolustajat sytyttivät ruudin palamaan ja räjäyttivät näin itsensä yhdessä linnoituksen ja osmaneiden kanssa. Osmanit jatkoivat räjäytyksestä huolimatta maihinnousua Kreetalle. Ágioi Theódoroin saari palautui venetsialaisten hallintaan vuosiksi 1650–1699, minkä jälkeen osmanit valloittivat sen takaisin itselleen.
Solothurn
Liikenne
Moottoritie A5 ohittaa Solothurin eteläpuolelta ja moottoritie A1 itäpuolelta.
Elinor Ross
thumb|right|Elinor Ross
Saaresjärvi (Kuhmoinen, Kylämä)
Vesistösuhteet
Saaresjärvi on valuma-alueeltaan pieni järvi, mutta koillisesta päin siihen laskee saman kokoinen Kurkijärvi (70 ha), joka sijaitsee osittain Isojärven kansallispuiston alueella. Kurjojärveen laskevia järviä on muutama lisää, joista esimerkiksi Kurkilammi (13 ha) ja Kuorejärvi (18 ha) voidaan tässä mainita. Saaresjärveen laskee vielä lisäksi Nuorajärvi (26 ha) luoteesta, Tuppilammi (1 ha) lännestä, Vehmaslammi (2 ha) ja Takalammi ja Sammakkolammi luoteesta.
Antti Niemi (jalkapalloilija)
Seurajoukkueet
Niemi päätti uransa syyskuussa 2008 käsivamman jälkeen, mutta palasi elokuussa 2009 tehtyään vuoden mittaisen sopimuksen Valioliigan Portsmouthin kanssa. Sopimus kuitenkin purettiin yhteisymmärryksessä jo maaliskuussa 2010 seuran ajauduttua talousvaikeuksiin, eikä Niemi pelannut minuuttiakaan edustusjoukkueessa.
Vaarallisilla vesillä
Formaatti
Sarjaa juontaa Pohjois-Amerikassa Mike Rowe ja Euroopassa Bill Petrie.
Cirrus Aircraft Corporation
Tuotteet ja tehtaat
Yhtiöllä on sertifioituja yleisilmailukoneita – Cirrus SR20 ja Cirrus SR22 ja ultralight Cirrus SR Sport sekä pieni suihkulentokone Cirrus Vision SF50 kehitteillä.
Fjordo Finlandia
Fjordo Finlandia on Chilen Tulimaassa, Patagonian eteläkärjessä sijaitseva vuono.
Vuono on kaksihaarainen. Sen päähaaraan laskeutuvalle jäätikölle annettiin nimeksi Finlandia. Vuonon toiseen, lännenpuoleiseen haaraan laskeutuu toinen jäätikkö, jolle annettiin nimeksi Runeberg. Chilen viranomaiset tunnustivat Fjordo Finlandian yhdessä Fjordo Auerin (toinen Auerin mukaan nimetty vuono) kanssa virallisiksi vuonojen nimiksi vasta vuonna 2007, jolloin Auerin ensimmäisen retkikunnan käynnistä oli kulunut jo lähes 80 vuotta.
Painajainen
Hoito
Painajaiset kuuluvat normaaliin unennäköön, eivätkä ne yleensä vaadi hoitoa. Painajaiseen herännyttä lasta voi rauhoitella ja vakuuttaa hänelle, että hän näki vain unta. Häiritseviä ja jatkuvia painajaisia voidaan hoitaa psykoterapialla tai puuttumalla painajaisiin liittyviin taustatekijöihin, kuten stressiin, uniongelmiin ja muihin mielenterveyden haasteisiin.
Lievejärvi
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Hahmajärven valuma-alueeseen (35.766) se kuuluu. Järven vedenpinnan korkeus on 141,8 metriä mpy. Siihen on johdettu muutamia metsäojia, mutta järven valuma-alue on kartan mukaan varsin pieni. Pohjoisrantaan laskee Vehkojärven (1 ha) ja Kaiturinjärvien (6 ha) yhteinen laskuoja. Lievejärven laskuoja lähtee sen itäpään lahdenpohjukasta ja se laskee Hahmajärven länsipäähän. Kartoissa laskuojia on merkitty kaksi, mutta niistä on mahdoton sanoa, kumpi on vetävä uoma. Lasku-uomalla on pudotusta 12,2 metriä.
Adam Malm
Sodan jälkeen
1920-luvulla Malm yritti jatkaa vielä painiuraansa ja osallistui myös yhteiskunnalliseen toimintaan. Hän oli mukana Kotkan vapaa-ajattelijoissa ja kuului kaupunginvaltuustoon SSTP:n edustajana vuosina 1923–1931. Hän toimi myös Kotkan Työväenyhdistyksen puheenjohtajana. Kevättalvella 1931 Malm vangittiin poliittisista syistä, epäiltynä kiellettyjen lentolehtisten levittämisestä. Hän sai kolmen vuoden vankeusrangaistuksen, mutta sai presidentti P. E. Svinhufvudilta armahduksen seuraavana kesänä. Vuodesta 1920 lähtien Malm työskenteli Kyminlaakson osuusliikkeessä. Lisäksi hänellä oli lukuisia luottamustehtäviä. Malm kuului sotavuosien jälkeen muun muassa Kansa-yhtymän hallintoneuvostoon.
North Bergen
Väestö
Vuonna 2020 North Bergenin 63 361 asukkaasta valkoisia oli 28,0 %, aasialaisia 6,9 %, mustia 3,2 % ja alkuperäisasukkaita 1,7 %. Asukkaista 35,5 % kuului johonkin muuhun rotuun ja 24,6 % asukkaista kuului kahteen tai useampaan rotuun. 70,9 % asukkaista oli hispaanoja tai latinoja. Asukkaista 74,9 % puhui kotonaan jotain muuta kieltä kuin englantia ja 50,0 % asukkaista oli syntynyt ulkomailla.
Antti Tyrväinen (jääkiekkoilija)
Tyrväisen vahvuuksia ovat taklaaminen, luistelu sekä vastustajan ärsyttäminen. Hänen heikkoutenaan voidaan pitää ajoittaista jäähyherkkyyttä.
Morgan Geekie
Heinäkuussa 2023 Geekie teki vapaana agenttina Boston Bruinsin kanssa kaksivuotisen ja yhteensä neljän miljoonan dollarin arvoisen sopimuksen.
Koordinaattijärjestelmä
Koordinaattityypit
Eri tarpeisiin on kehitetty erilaisia koordinaattityyppejä. Saman koordinaattijärjestelmän yhteydessä voidaan yleensä käyttää useita erilaisia koordinaatteja.
Suorakulmaiset avaruuskoordinaatit
On yleinen käytäntö määritellä vertausellipsoidille toisiaan vasten kohtisuorassa sijaitsevat X-, Y- ja Z-akselit siten, että origo on ellipsoidin keskipisteessä. Z-akseli on maan akselin suuntainen osoittaen kohti pohjoista, X-akseli kohti nollameridiaania ja Y-akseli kohti meridiaania 90° itäistä pituutta. Kullakin pisteellä on X-, Y- ja Z-koordinaatti, jonka arvo ilmoitetaan yleensä metreinä. Edellä mainitut Vaasan torin suorakulmaiset avaruuskoordinaatit WGS 84-järjestelmässä ovat X=2689908, Y=1065915, Z=5665030.
Kiven sylissä
Kiven sylissä on kirjailija ja kuvataiteilija Esko Pekka Tiitisen kirjoittama sukupolviromaani, joka ilmestyi 2010 Tammen kustantamana. Teos on saanut Savonia-palkinnon.
Pitkäjärvi (Pälkäne)
Historiaa
Pälkäneen ja Hauhon rajamailla Myllyhaudanojassa oli myös vanha myllynpaikka. Vuodelta 1692 olevan kartan selityksissä mainitaan paikalla olleen puromyllyn. Viime vuosisadan puolimaissa rakennutti Hauhon Vuolijoen rusthollari, joka omisti kolmanneksen Pitkäjärven talosta, paikalle tullimyllyn, jonka oli tarkoitus tyydyttää Vuolijoen, Pitkäjärven, Kuiseman ja Joensuun jauhatustarve. Myllynpaikka oli 408 kyynärää Pitkäjärvestä puroa alaspäin. Myllyrakennus oli samaa luokkaa kuin edellä selostetuissa myllyissä. Myllyssä oli 1 kivipari ja kivien halkaisija 2 kyynärää. Koejauhatuksessa myllyn tehoksi havaittiin kappa ruista 7 minuutissa. Pitkäjärven pikku myllyn etuna oli pitkä vuotuinen käyttöaika, noin 5 kuukautta.
Museo del Prado
Museo del Prado on museo ja taidegalleria Madridissa Espanjassa. Se sisältää maailman laajimman espanjalaisen taiteen kokoelman ja mestariteoksia muualtakin Euroopasta.
Kuuluisin museossa esillä olevista teoksista on Velázquezin Hovinaiset. Velázquez paitsi antoi omia töitään museon käyttöön, myös hankki museolle suurimman osan sen italialaisen taiteen kokoelmasta.
Yksi Pablo Picasson kuuluisimmista maalauksista, Guernica, oli esillä Pradossa demokratian palautumisen jälkeen, mutta siirrettiin myöhemmin tilavampaan Kuningatar Sofían museoon, jossa sen valtava kangas pääsee paremmin oikeuksiinsa.
Carl Ewald von Rönne
Ennen kuolemaansa 1716 Rönne toimi Puolassa olevien joukkojen komentajana. Hänet palkittiin keisarillisen Venäjän korkea-arvoisimmalla kunniamerkillä Pyhän Andreaksen ritarikunnan kunniamerkillä.
Petrus Ramus
Logiikka
Ramuksen logiikka nautti suurta suosiota jonkin aikaa, ja suosio synnytti ramistien koulukunnan, jolla oli lukuisia kannattajia Ranskassa, Saksassa, Alankomaissa, Englannissa, Skotlannissa ja myös Skandinavian yliopistoissa 1500-luvulla. Ramuksen teoksia käytettiin oppikirjoina. Niinkin myöhään kuin 1626 Francis Burgersdyk jakoi aikansa loogikot aristoteelisiin, ramisteihin ja semi-ramisteihin, jotka Rudolph Goclenius vanhemman tapaan pyrkivät toimimaan kahden osapuolten välillä. John Milton kirjoitti jopa tutkielman Artis Logicae Plenior Institutio ad Petri Rami Methodum concinnata, joka julkaistiin kaksi vuotta tämän kuoleman jälkeen.
Hovenia
Tunnettu laji on Kiinassa, Koreassa ja Japanissa kasvava, ravintokasvina käytetty Hovenia dulcis, jota kutsutaan monella kielellä "rusinapuuksi". Sen kukintotertun hedelmäperät turpoavat meheväksi syötäväksi solukoksi, joka on epähedelmä.
Michele Molese
Michele Molese (29. elokuuta 1928 New York – 5. heinäkuuta 1989 Broni ) oli italialainen oopperalaulaja, äänialaltaan tenori. Hän tuli tunnetuksi työstään New Yorkin kaupunginoopperassa.
Susan Mayer
Biografia
Susan Bremmerin kasvatti yksinhuoltaja-äiti Sophie Bremmer. Susanille kerrottiin että tämän isä kuoli Hanoin taistelussa Vietnamin sodan aikana. High school vuosinaan Susan oli cheerleader ja valmistui luokkansa priimuksena. Susan kuitenkin kävi community collegen ja alkoi lopulta kirjoittaa ja kuvittaa lastenkirjoja. Hänen ensimmäinen kirjansa oli nimeltään "Muurahaisia picnic-korissani".
Kyläjärvi (Hämeenlinna)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Iso-Roineen alueeseen (35.773) se kuuluu. Järven vedenpinnan korkeus on 90,1 metriä mpy.
Mehdi Bazargan
thumb|Mehdi Bazargan vuonna 1979. Mehdi Bazargan (syyskuu 1907 Teheran, Iran – 20. tammikuuta 1995 Zürich, Sveitsi) oli iranilainen poliitikko ja insinööri, joka toimi Iranin pääministerinä helmikuusta marraskuuhun 1979. Hän oli ensimmäinen islamilaisen vallankumouksen jälkeinen pääministeri, mutta hän joutui nopeasti syrjään uudesta hallinnosta.
Pyhän Andreaksen ritarikunta
Historia
Ritarikunta palautettiin virallisesti presidentin asetuksella nro 757 Venäjän korkeimmaksi siviili- ja sotilastunnustukseksi 1. kesäkuuta 1998. Tunnustuksen myöntämisperusteet muutettiin 7.9.2010 annetulla presidentin asetuksella nro. 1099.right|pienoiskuva|250x250px|Andreaksen risti edestä ja takaa pienoiskuva
Raúl
Real Madrid
Real Madridin edustusjoukkueen silloisen päävalmentajan Jorge Valdanon Raúl vakuutti harjoitusottelussa Karlsruhea vastaan. Ensiesiintymisensä Espanjan korkeimmalla sarjatasolla Primera Divisiónissa hän teki 29. lokakuuta 1994 vierasottelussa Real Zaragozaa vastaan, johon Valdano yllättäen nosti hänet loukkaantuneen Rafael Martín Vázquezin tilalle. Tämän myötä Raúlista tuli 17 vuoden ja 4 kuukauden ikäisenä nuorin joukkueessa esiintynyt pelaaja. Real Madrid hävisi ottelun, mutta Raúl pelasi riittävän hyvin saadakseen paikan kokoonpanossa myös Santiago Bernabéulla viikkoa myöhemmin pelatussa paikallisottelussa entistä seuraansa Atléticoa vastaan, missä hän hankki ottelun avausmaaliin johtaneen rangaistuspotkun, alusti toisen ja teki itse yhden Michael Laudrupin syötöstä. Ensimmäisellä Primera División -kaudellaan hän esiintyi 28 ottelussa, joista 19:ssä hän oli avauskokoonpanossa, ja teki yhdeksän maalia. Kauden päätteeksi hän pääsi juhlimaan ensimmäistä liigamestaruuttaan, joka päätti samalla Barcelonan Dream Teamin neljä kautta kestäneen mestaruusputken. Kävi myös viimeistään selväksi, että Emilio Butragueñon aika seurassa oli auttamattomasti ohi. Raúl nousi pian kannattajien uudeksi suosikiksi ja madridismon symboliksi.
Maajoukkue
Ensiesiintymisensä Espanjan A-maajoukkueessa Raúl teki MM-karsintaottelussa Tšekkiä vastaan 9. lokakuuta 1996 valmentaja Javier Clementen alaisuudessa. Sittemmin hän edusti Espanjaa 1998, 2002 ja 2006 MM-kilpailuissa sekä 2000 ja 2004 EM-kilpailuissa. Raúl on Espanjan maajoukkueen eniten otteluita pelannut kenttäpelaaja ja johti vuodesta 2003 alkaen maajoukkueen maalitilastoa, kunnes David Villa ohitti hänet maaliskuussa 2011. Ottelutilastossa hänen edellään ovat vain maalivahdit Andoni Zubizarreta ja Iker Casillas. Fernando Hierron päätettyä maajoukkueuransa vuonna 2002 toimi Raúl myös joukkueen kapteenina.
Saavutukset
Henkilökohtaiset
Vahakabinetin arvoitus
Valtion filmitarkastamo kielsi elokuvan kokonaan heti tuoreeltaan vuonna 1933 eikä elokuva ole koskaan saanut Suomessa virallista ensi-iltaa valkokankaalla.
Zach Parise
Muuta
Amerikankanadalaisen Parisen isä Jean-Paul Parisé pelasi NHL:ssä 1960- ja 1970-luvuilla. Lisäksi Zachin veli Jordan Parise on entinen ammattilaisjääkiekkoilija, joka pelasi maalivahdin paikkaa.
Setting Sons
The Jamin lauluntekijä Paul Weller oli ensin suunnitellut teema-albumia, joka kertoisi syttyneestä sisällissodasta. Tarinan keskiössä oli kolme ystävystä, jotka edustivat eri yhteiskuntaluokkia vasemmistosta oikeistoon. Tähän teemaan liittyviä kappaleita albumilla ovat ainakin "Thick As Thieves", "Little Boy Soldiers" ja "Burning Sky".
Singlet
Single ilmestyi 26. lokakuuta 1979 ennen Setting Sons -LP:tä. Se oli samalla viimeinen The Jamin single 1970-luvulla. Single oli äänitetty Townhouse Studiolla elokuussa. Nimikappaleen on tehnyt Paul Weller ja siinä hän kritisoi englantilaista luokkayhteiskuntaa. Sanoitusidean kappaleeseen Weller oli saanut television uutisfilmistä, jossa ”Right to work” -julistetta kantaneet mielenosoittajat olivat marssineet Etonin eliittikoulun porttien ohitse. Sanoituksen vuoksi Polydor oli aluksi epäröinyt kappaleen julkaisua, mutta lopulta myös BBC oli lupautunut soittamaan kappaletta ohjelmissaan. Single nousi nopeasti brittilistan kolmoseksi.
Lancia Delta
Lancia Delta S4
Lancia Delta S4 oli Lancia 037:n seuraajaksi kehitetty nelivetoinen B-ryhmän ralliauto. Auto teki debyttinsä loppuvuodesta 1985 ja sillä kilpailtiin vuoden 1986 loppuun asti. B-ryhmän autot kiellettiin MM-rallikauden 1986 päätteeksi.
Lancia Delta Group A
A-ryhmän autoa kehitettiin eteenpäin kunnes Lancia vetäytyi rallin MM-sarjasta kauden 1993 päätteeksi.
Hämeenlinna
Luonto
pienoiskuva|Näkymä [[Aulanko|Aulangon tornista]] Hämeenlinnan kaupungin alueella on kokonaan tai osittain kaikkiaan 339 järveä. Pinta-alaltaan suurimmat niistä ovat Vanajavesi, Kukkia ja Kuohijärvi.
Kylät
Seuraavassa on lueteltu kylät Hauhon, Kalvolan, Lammin, Rengon ja Tuuloksen alueilla.
Terveydenhuolto
Hyvinvointialueen terveysasemia on kantakaupungissa neljä:
Kulttuuri
Hämeenlinnan taidemuseo toimii vanhoihin kruununmakasiineihin rakennetuissa tiloissa Verkatehtaan yhteydessä. Muita Hämeenlinnan museoita ovat Hämeenlinnan kaupunginmuseon alaisuuteen kuuluvat Museo Skogster, Sibeliuksen syntymäkoti ja Palanderin talo sekä Hämeen linna, Vankilamuseo ja Museo Militaria. Kaupunginmuseo ylläpitää lisäksi Säästöpankkimuseota. Kolme ensin mainittua sijaitsevat kaupungin ydinkeskustassa lyhyen matkan päässä toisistaan ja neljä jälkimmäistä Linnanniemen alueella. Vanajan kirkon lähellä sijaitseva sähkömuseo Elektra on auki kesäisin. Hämeenlinnan kaupunginkirjastolla on pääkirjaston lisäksi kaksi sivukirjastoa kantakaupungissa ja yksi kunkin pitäjän alueella.
Tunnettuja hämeenlinnalaisia
Hämeenlinnaan muuttaneita tunnettuja henkilöitä ovat Zacharias Cygnaues, Fredrik Stjernvall, Otto Carl Rehbinder, Edvard Reinhold von Ammondt, Karl Leonard Schulman, Johan Hahnson, Jaakko Korjus, Ivar Kaskas, Jaakko Wallenberg, Paavo Simola, Jakob Elias Granberg, Helen af Enehjelm, Matti Virkkunen, Ali Munsterhjelm, Rudolf Israel Holsti, Fredrika Wetterhoff, Heidi Suomi, Heidi Kyrö, Ivar Kaskas, Herman, Hellén, Veikko Mannerkoski, Mika Walkamo, Kaarlo Heiskanen, Lucina Hagman, Leena Ahtola-Moorhouse, Werner Tawastsjerna.
Tunnettuja Hämeenlinnassa syntyneitä muusikoita tai viihde-elämän edustajia ovat Vexi Salmi, Irwin Goodman, Markku Veijalainen, Georg Laakso, Jarkko Lehti, Samu Brusila ja Veltto Virtanen. Viihdetaiteilija Simo Salminen syntyi Vanajan kunnassa. Laulaja Kai Hyttinen ja räppäri Paleface ovat kasvaneet Hämeenlinnassa. Laulajat Arja Koriseva, Saija Varjus, Taina Kokkonen, Fredi, Jyrki 69 ja muutamat Kummelin jäsenet ovat opiskelleet Hämeenlinnassa. Hämeenlinnassa asuu laulaja Heidi Kyrö ja sieltä ovat kotoisin laulajat Saija ”Sani” Aartela, metallimusiikkia soittavan Turisas-bändin jäsenet ja metallimuusikko Antony Hämäläinen.
Suomen Merimieskirkko
Suomen Merimieskirkko on SOSTEn jäsenjärjestö. Lisäksi Suomen Merimieskirkko vuodesta 2019 lähtien Suomen Ekumeenisen Neuvoston kumppanuusjärjestö.
Nykyiset toimipaikat
Merimieskirkko toimii Suomessa seitsemässä satamassa, joissa sillä on oma tai vuokrattu toimitila (Hamina, Helsinki (Vuosaari), Kemi, Kokkola, Oulu, Raahe, Rauma ja Turku). Haminan merimieskirkon satamakuraattori käy laivoilla myös Kotkan satamassa, Kemin merimieskirkon satamakuraattori Torniossa, Rauman merimieskirkon satamakuaattori Porissa ja Turun merimieskirkon satamakuraattori Naantalissa.
Australian Grand Prix 2009
Kilpailu
Kilpailun loppu sisälsi dramatiikkaa ja toisen turva-auton. BMW Sauberin Robert Kubica löysi loppukierroksilla kovemman rengasseoksen ansiosta huiman vauhdin. Hän oli ottamassa kiinni pehmeillä renkailla ajanutta Buttonia, kunnes ohitustilanne toisena olleesta Red Bullin Sebastian Vettelistä johti kolarointiin. Kubica oli jo puoliksi Vettelin edellä, kun Vettel käänsi etusiipensä Kubican takarenkaaseen. Sekä Kubica että Vettel suistuivat kolaroinnin seurauksena seinään ja joutuivat keskeyttämään. Vettel kuitenkin jatkoi kierroksen ajan lenkuttaen kolmella pyörällä, mutta jäi lopulta radan varteen. Vettel sai myös seuraavaan kilpailuun tilanteesta kymmenen lähtöruudun rangaistuksen ja Red Bull talli 50 000 dollarin sakot, koska kolmella pyörällä kulkenutta autoa ei jätetty heti radanvarteen.
El Sistema
Amerikan kehityspankki (Inter-American Development Bank, IDB) ilmoitti 6.6.2007 myöntävänsä 150 miljoonan dollarin lainan FESNOJIV:lle. Tarkoituksena on tukea 500 000 lapsen musiikkikoulutusta vuoteen 2015.
Arthur Lubow kirjoitti syksyllä 2007 New York Timesissa: "Punniten niitä hyötyjä, mitä saadaan vähentämällä koulupudokkaiden määrää ja rikollisuutta, pankki arvioi, että jokainen El Sistemaan sijoitettu dollari tuotti yhteiskunnalle noin 1,68 dollaria."
Tutkaheijastin
Käyttö
Jos alus on suhteellisen pieni ja lisäksi valmistettu lujitemuovista, tutkaheijastin sen varusteena voi oleellisesti lisätä sen omaa turvallisuuta, koska tutkan suorituskyky muilla aluksilla ja tutka-asemilla oleellisesti paranee, ja se tulee helpommin nähdyksi. Ilman heijastinta pieni huvivene edustaa radiopinta-alaa 0,02–2 m², mutta jo 30 cm:n levyisellä (15 cm:n särmä) soppiheijastimella se edustaa 20 m²:n radiopinta-alaa.
A Beautiful Lie
Deluxe-versio
Albumi julkaistiin uudelleen uuden kannen kanssa deluxe-versiona 21. marraskuuta 2006. Versiossa oli yksi uusi kappale – uusi versio kappaleesta "The Kill", nimeltään "The Kill (Rebirth)". Siinä oli mukana myös DVD.
Marjorie Oludhe Macgoye
Elämä
Kirjallisen uransa Macgoye aloitti vuonna 1983 romaanilla The Present Moment, mutta varsinainen läpimurto tapahtui vuonna 1986 Coming to Birth -romaanilla, joka voittikin samana vuonna Sinclair Prize for Fiction -palkinnon. Romaanien lisäksi Macgoye kirjoitti ja julkaisi useita runoja.
Suwałkin voivodikunta
250px|oikea|pienoiskuva|Suwałkin voivodikunnan sijainti Puolan kartalla. Suwałkin voivodikunta oli vuosina 1975–1998 yksi Puolan 49 voivodikunnasta. Sen hallintokeskus oli Suwałki. Suwałkin voivodikunnan alue jaettiin vuoden 1999 hallintouudistuksessa nykyisille Warmia-Masurian ja Podlasian voivodikunnille.